**DĖL PRITARIMO ROKIŠKIO RAJONO SAVIVALDYBĖS 2021-2023 METŲ STRATEGINIO VEIKLOS PLANO 2021 METŲ ATASKAITAI**

2022 m. gegužės 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 103 straipsnio 6 dalimi, 16 straipsnio 2 dalies 40 punktu, Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“ patvirtintu Rokiškio rajono savivaldybės strateginio planavimo organizavimo tvarkos aprašu bei atsižvelgdama į Rokiškio rajono strateginio planavimo komisijos 2022 m. gegužės 12 d. posėdžio protokolą Nr. 2, Rokiškio rajono savivaldybės taryba n u s p r e n d ž i a:

1. Pritarti Rokiškio rajono savivaldybės 2021–2023 m. strateginio veiklos plano 2021 metų ataskaitai (pridedama).

2. Skelbti šį sprendimą Rokiškio rajono savivaldybės interneto svetainėje bei Teisės aktų registre.

Sprendimas gali būti skundžiamas Regionų apygardos administraciniam teismui per vieną mėnesį nuo jo paskelbimo dienos Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDIMO PROJEKTO „DĖL PRITARIMO ROKIŠKIO RAJONO SAVIVALDYBĖS 2021-2023 METŲ STRATEGINIO VEIKLOS PLANO 2021 METŲ ATASKAITAI“ AIŠKINAMASIS RAŠTAS**

2022-05-16

Rokiškis

 **Sprendimo projekto tikslai ir uždaviniai.**

 Šiuo sprendimo projektu siūloma pritarti Rokiškio rajono savivaldybės 2021–2023 m. strateginio veiklos plano (toliau – SVP) 2021 metų ataskaitai.

 **Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“;
4. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2022 m. kovo 25 d. sprendimu Nr. TS-52 ,,Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“.

 **Sprendimo projekto esmė.**

Vadovaujantis Lietuvos Respublikos vietos savivaldos įstatymo 16 straipsnio 2 dalies 40 punktu, viena iš išimtinių savivaldybės tarybos kompetencijų yra strateginio veiklos plano ataskaitos išklausymas ir sprendimo dėl pritarimo jai priėmimas.

SVP 2021 metų įgyvendinimo ataskaita parengta vadovaujantis Rokiškio rajono savivaldybės strateginio planavimo organizavimo tvarkos aprašo, patvirtinto Rokiškio rajono savivaldybės tarybos 2022 m. kovo 25 d. sprendimu Nr. TS-52 „Dėl Rokiškio rajono savivaldybės tarybos 2021 m. lapkričio 26 d. sprendimo Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ dalinio pakeitimo“ nuostatomis.

SVP 2021 metų ataskaita parengta pagal strateginio veiklos plano programų koordinatorių pateiktas programų įgyvendinimo už 2021 metus ataskaitas, 2022-05-12 pristatyta Rokiškio rajono savivaldybės strateginių planų rengimo ir įgyvendinimo priežiūros darbo grupės (toliau – SPRĮPDG) bei Rokiškio rajono savivaldybės strateginio planavimo komisijos (toliau – SPK) jungtiniame pasėdyje. 2022-05-12 jungtinio SPRĮPDG ir SPK posėdžio metu SVP ataskaita už 2021 metus buvo aprobuota (protokolas Nr. 2), todėl teikiama tvirtinti savivaldybės tarybai.

**Laukiami rezultatai.** Tinkamai ir laiku įgyvendintos teisės aktų, reglamentuojančių strateginio planavimo procesą savivaldybėje, nuostatos.

 **Finansavimo šaltiniai ir lėšų poreikis**. Sprendimo įgyvendinimui lėšų nereikia.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų

skyriaus vyr. specialistė Agnė Grizevičiūtė